Македонская грэкакаталіцкая царква

Македонская грэкакаталіцкая царква — адна з усходнекаталіцкіх цэркваў, якія прытрымліваюцца візантыйскага абраду, гэта значыць належыць да ліку грэкакаталіцкіх цэркваў. Прыходы царквы размешчаны на тэрыторыі Паўночнай Македоніі.

 Гісторыя 
Царква была ўтворана ў 1918 годзе, калі пасля ўтварэння Каралеўства Югаславія, Святы Прастол заснаваў апостальскі экзархат для невялікай групы македонскіх каталікоў візантыйскага абраду. У 1924 годзе экзархат быў ліквідаваны, а большасць македонскіх грэкакатолікаў эмігравала ў Балгарыю. Экзархат ізноў адноўлены ў 2001 годзе, у незалежнай Македоніі.

 Сучасны стан 
Македонская грэкакаталіцкая царква мае статус апостальскага экзархата. Біскуп Скоп'я лацінскага абраду ў той жа час выконвае функцыю апостальскага экзарха візанта-каталікоў. З 2005 года дыяцэзію Скоп'я і грэкакаталіцкі экзархат Македоніі узначальвае біскуп Кіра Стаянаў. Экзархат налічвае каля 15 тысяч вернікаў, 7 прыходаў, аднаго біскупа і 13 святароўAnnuario Pontificio 2013 .

 Гл. таксама 
 Каталіцтва ў Паўночнай Македоніі

 Спасылкі 

 Статыстыка царквы на сайце http://www.gcatholic.org
 Статыстыка царквы на сайце catholic-hierarchy

Катэгорыя:Грэка-каталіцкая царква паводле краін
Катэгорыя:Каталіцтва ў Македоніі